Case ID: 1073213
Sentence 13: Cavabdeh tərəfindən birinci instansiya məhkəməsinə təqdim olunmuş 8 dekabr 2015-ci il tarixli “Razılaşma aktı”ndan görünür ki, Xətai Rayon İcra Hakimiyyəti tərəfindən Bakı Beynəlxalq X21 prospekti ilə Xəqani Rüstəmov küçəsinin kəsişməsinə kimi olan ərazidə salınacaq yeni bulvar və avtomobil yolunun tikintisi layihəsinin altına düşən müəssisə və obyektlərin köçürülməsi ilə əlaqədar olaraq Nobel prospekti 12 ünvanında yerləşən “Atropatena” tikinti istehsalat firmasına məxsus 12x20 ölçüdə tikilmiş ambarın sökülməsi ilə bağlı 96000.00 manat ödənilmişdir.İddiaçı 31 mart 2016-cı il tarixdə cavabdehə qarşı iddia ərizəsi, sonradan iddia tələbinin dəyişdirilməsi barədə ərizə ilə 2 saylı Bakı İnzibati-İqtisadi Məhkəməsinə müraciət edərək, iddiaçıya bazar qiymətinə uyğun olaraq hesablanmış 6.240.300 manat məbləğində kompensasiya, dövlət ehtiyacları üçün alınan daşınmaz əmlakın qanunvericiliyinə uyğun olaraq hesablanmış 6.240.300 manat məbləğində bazar qiymətinin 20 faizi miqdarında satınalma qiymətinə əlavə haqq, 01.09.2013-cü il tarixdən başlayaraq qəbul ediləcək qətnamə qanuni qüvvəyə minən tarixə qədər 6.240.300 manat məbləğində pul vəsaitinin hər ay 10 faiz hesablanmaqla 624.000 manat məbləğində adi mülki dövriyyə şəraitində əldə ediləcək gəlirlər (əldən çıxmış fayda), manatın devalvasiyaya uğraması nəticəsində 6.240.300 manat məbləğində pul vəsaitinin 33 faizi məbləğində pul vəsaitinin, 10.000 manat məbləğində vurulmuş mənəvi zərərin əvəzinin verilməsi barədə qərar qəbul edilməsini xahiş etmişdir.